**Eu sunt acela**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu sunt acela

...

În mine se dă lupta dintre cer și pământ,

În mine-i războiul dintre ziuă și noapte,

În mine-i dorința de viață și moarte,

În mine vorbesc un demon și-un sfânt!

...

Eu sunt tot ce sunt din tot ce se poate,

Eu sunt și eroul dar și lașul înfrânt,

Eu sunt și milosul și călăul cel crunt,

Toate-s în mine și eu sunt în toate!

...

Eu sunt în lume și lumea e-n mine,

Sunt tot ce n-am fost dar fi-voi curând,

Sunt cel ce trăiește doar azi și nu mâine

...

Simțind veșnicia ascunsă-ntr-un gând,

Sunt cel ce încearcă să Te găsească pe Tine

Eu sunt acela care Te strigă-ndurând!